- Hindi News
- National
- सभी टीम भावना से कार्य करंे तो हर लक्ष्य को पूरा किया जा सकता है: सीबीएमओ
सभी टीम भावना से कार्य करंे तो हर लक्ष्य को पूरा किया जा सकता है: सीबीएमओ
स्थानीय सिविल अस्पताल परिसर में आशा सहयोगी एवं सुपरवाइजर की संयुक्त बैठक हुई, जिसमें सीबीएमओ डा. पीडी करगैया ने विभाग द्वारा संचालित विभिन्न योजनाओं एवं स्वास्थ्य मिशन के कार्यक्रमों की समीक्षा की। उन्होंने कहा कि परिवार नियोजन कार्यक्रम में अभी हमारा लक्ष्य कुछ शेष है। किसी भी लक्ष्य को पूरा करने के लिए सभी को लगन, समर्पण एवं निष्ठा के साथ पूरा करना होगा।
विभाग द्वारा अब हर गांव में दो से अधिक वर्कर उपलब्ध हैं। सभी टीम भावना से कार्य करे तो हर लक्ष्य को पूरा किया जा सकता है। हमें लक्ष्य पर विराम नहीं देना उससे भी आगे बढकर कार्य करने की आवश्यकता है। उन्होंने कहा कि शासन द्वारा गांव-गांव में स्वास्थ्य सुविधाओं पर विशेष ध्यान दिया जा रहा है। अस्पतालों में पर्याप्त दवाएं उपलब्ध कराई जा रही हैं। हर आशा का दायित्व है कि वह अपने गांव की गर्भवती महिलाओं की डिलेवरी कराने उन्हें अस्पताल तक पहुंचाने में सहयोग प्रदान करें। ताकि मातृत्व व शिशु मृत्यु दर में कमी आई जा सके। इस अवसर पर डा. करगैया ने हर सेक्टर के टीकाकरण, संस्थागत प्रसव, मलेरिया, कुष्ठ आदि के बारे में सभी से जानकारी एकत्रित की। बैठक में बुद्दन तंतुवाय, राजेश श्रीवास्तव, नन्हें भाई अहिरवार, तिलक सिंह ने कार्य करने के प्रभावी ढंग को बताया। बैठक में ब्लाक की समस्त आशा सहयोगी उपस्थित रही। जिन्हे ग्राम स्वास्थ्य पंजी भी वितरित की गई।
हटा। समीक्षा बैठक में आशा व सुपरवाइजर को निर्देशित करते सीबीएमओ।
tgl_Latn sot_Latn hin_Deva hin_Deva hin_Deva hin_Deva hin_Deva